《晚斋谒张永南翰读归复简此》
明代·林士元

宿雨不潦羲伯驭，晚凉堪曳玉堂裾。朱帘静度燕山色，碧构清涵太史书。

倾盖几回瞻相业，虚襟终日对文儒。临风漫省瑶华造，欲报琼英愧不如。

作者简介：广东琼山人，字舜卿。正德九年进士。授行人，擢南京户科给事中，劾都御史汪鋐等不职者数十人。累官至浙江按察使。有《学思子》、《读经论》。